google/wiki40b huggingface dataset:
विलियम जोंस (भाषाशास्त्री)

सर विलियम जोंस (28 सितम्बर 1746 – 27 अप्रैल 1794)), अंग्रेज प्राच्य विद्यापंडित और विधिशास्त्री तथा प्राचीन भारत संबंधी सांस्कृतिक अनुसंधानों का प्रारंभकर्ता।
लंदन में 28 सितंबर 1746 को जन्म। हैरो और आक्सफर्ड में शिक्षा प्राप्त की। शीघ्र ही उसने इब्रानी, फारसी, अरबी और चीनी भाषाओं का अभ्यास कर लिया। इनके अतिरिक्त जर्मन, इतावली, फ्रेंच, स्पेनी और पुर्तगाली भाषाओं पर भी उसका अच्छा अधिकार था। नादिरशाह के जीवनवृत का फारसी से फ्रेंच भाषा में उसका अनुवाद 1770 में प्रकाशित हुआ। 1771 में उसने फारसी व्याकरण पर एक पुस्तक लिखी। 1774 में "पोएसिअस असिपातिका कोमेंतेरिओरम लिबरीसेम्स" और 1783 में "मोअल्लकात" नामक सात अरबी कविताओं का अनुवाद किया। फिर उसने पूर्वी साहित्य, भाषाशास्त्र और दर्शन पर भी अनेक महत्वपूर्ण पुस्तकें लिखी और अनुवाद किए।
कानून में भी उसने अच्छी पुस्तकें लिखीं है। उसी "आन द ला ऑव बेलमेंट्स" (1781) विशेष प्रसिद्ध है। 1774 से उसने अपना जीवन कानून के क्षेत्र में लगाया और 1783 में बंगाल के उच्च न्यायालय (सुप्रीम कोर्ट) में न्यायाधीश नियुक्त हुआ। उसी वर्ष उसे "सर" की उपाधि मिली।
भारत में उसने पूर्वी विषयों के अध्ययन में गंभीर रुचि प्रदर्शित की। उसने संस्कृत का अध्ययन किया और 1784 में "बंगाल एशियाटिक सोसाइटी" की स्थापना की जिससे भारत के इतिहास, पुरातत्व, विशेषकर साहित्य और विधिशास्त्र संबंधी अध्ययन की नींव पड़ी। यूरोप में उसी ने संस्कृत साहित्य की गरिमा सबसे पहले घोषित की। उसी के कालिदासीय अभिज्ञान शाकुंतलम के अनुवाद ने संस्कृत और भारत संबंधी यूरोपीयदृष्टि में क्रांति उत्पन्न कर दी। गेटे आदि महान कवि उस अनुवाद से बड़े प्रभावित हुए। कलकत्ते में ही 17 अप्रैल 1794 के इस महापंडित का निधन हुआ।
अमृता नारलीकर

अमृता नारलीकर जर्मन इंस्टीट्यूट ऑफ ग्लोबल एंड एरिया स्टडीज (गीगा) की प्रमुख हैं। भारतीय मूल की अमृता कैम्ब्रिज विश्वविद्यालय (ब्रिटेन) की प्रोफ़ेसर भी हैं। उन्होने अपनी स्नातक की पढ़ाई 1996 में दिल्ली विश्वविद्यालय के सेंट स्टीफेंस कॉलेज से एवं स्नातकोत्तर की पढ़ाई जवाहरलाल नेहरू विश्वविद्यालय से पूरा किया है।
बेलकुचि उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

बेलकुचि उपजिला बांग्लादेश के पूर्वी भाग में, राजशाही विभाग के सिराजगंज जिले में स्थित है।
अम्बाला एयर फ़ोर्स स्टेशन

इतिहास

अम्बाला एयर फ़ोर्स स्टेशन का निर्माण १९४८ (1948) में भारत के स्वतंत्र होने के पश्चात् किया गया था। यह नंबर 5 स्क्वाड्रन IAF और नंबर 14 स्क्वाड्रन IAF के SEPECAT जगुआर का घर भी है।
दशमिना उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग, सीमित मात्रा हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। बरिशाल विभाग में, जनसांख्यिकीक रूप से, इस्लाम के अनुयाई, आबादी के औसतन ८८.१% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

दशमिना उपजिला बांग्लादेश के दक्षिणी भाग में, बरिशाल विभाग के पटुय़ाखाली जिले में स्थित है।
शाहबुद्दीन उमर

शिबा-उद-दीन उमर खान खालजी, खलजी वंश के तीसरे सुल्तान और दिल्ली के 13 वें सुल्तान थे। जनवरी 1316 में उन्होंने अपने पिता अलाउद्दीन खलजी की मृत्यु के साथ एक नाबालिग के रूप में सिंहासन उठाया। वह मलिक काफुर, सैन्य कमांडर की मदद से सुल्तान बन गया।
न्यूज़ीलैंड क्रिकेट टीम के पाकिस्तान दौरे

टेस्ट सीरीज

साल 1955 से अब तक 58 मैचों की 23 सीरीज हुई हैं। उसमें पाकिस्तान ने 13 सीरीज जीते हैं।

वनडे सीरीज

साल 1973 से अब तक 106 मैचों की 54 (उसमें विश्व कप, ट्रॉफी, इतर) सीरीज हुई हैं। उसमें पाकिस्तान ने 13 सीरीज और 2 आईसीसी टूर्नामेंट जीते हैं।

टी20ई सीरीज

साल 2007 से अब तक 21 मैचों की 12 (उसमें विश्व कप) सीरीज हुई हैं। उसमें पाकिस्तान ने 3 सीरीज और 1 विश्व कप जीता है। एक सीरीज ड्रॉ हुई हैं।
मांडया जिला

विवरण

हिन्दू पौराणिक कथा के अनुसार सागा मांडवया ने यहां पर तपस्या की थी। तभी से इस स्थान को मांडया के नाम से जाना जाता है। मांडया बैंगलोर से लगभग 90 किलोमीटर की दूरी पर स्थित है। मांडया पहले मैसूर जिले का हिस्सा था। यह स्थान समुद्र तल से 2500-3000 फीट की ऊंचाई पर स्थित है। इस जिले में पांच प्रमुख नदियां कावेरी, हेमवती, शिमाशा, लोकपावनी और वीरवैष्णवी बहती है।
उमेश चौहान

उमेश कुमार सिंह चौहान (जन्म: 09 अप्रैल 1959; लखनऊ) एक भारतीय प्रशासनिक सेवा (१९८६ केरल कैडर) के अधिकारी और कवि, अनुवादक व लेखक हैं।
सैम्युअल यूसुफ एगनन

जीवन-परिचय

सैम्युअल यूसुफ एगनन का जन्म 17 जुलाई, 1818 को पोलैंड में हुआ था, परंतु वे बाद में इजरायल आकर यीड्डिश भाषा में लिखने लगे थे। आधी शताब्दी के लगभग वे इजरायल में रहे और बहुत सा समय उन्होंने जर्मनी में एक यहूदी अध्यात्मवादी फिरके हस्सीडिम से संबंधित रब्बियों की कहानियाँ खोजने में लगाया। इन विभिन्न परिस्थितियों में रहकर उन्होंने जो कुछ देखा, सहा और सोचा, उनका लेखन में उपयोग किया।
एगनन की प्रारंभिक शिक्षा यहूदियों के प्राथमिक स्कूल हेडर में हुई, जहाँ उन्होंने बाइबिल और तालमुद का अध्ययन किया। यह शिक्षा 3 वर्ष की अवस्था से 9 वर्ष की अवस्था तक हुई। पिता ने घर पर ही उनका परिचय यहूदी धार्मिक साहित्य से करवा दिया था। माता ने उन्हें जर्मन साहित्य से परिचय कराया। एगनन ने जर्मन भाषा का अध्ययन भी किया। इसके साथ ही उन्होंने हिब्रू और स्कैंडिनेवियाई देशों के साहित्य का भी अध्ययन किया।

रचनात्मक परिचय

एगनन ने साहित्य-रचना मुख्यतः अपनी मातृभाषा यीड्डिश में ही की। यीड्डिश के अतिरिक्त उन्होंने हिब्रू में भी लिखा। जब वे फिलिस्तीन गये थे तो हिब्रू में लिखने लगे थे। आधुनिक हिब्रू साहित्य में भी एगनन का स्थान बहुत ऊँचा है और उनके साहित्य को हिब्रू का क्लासिक माना जाता है। उनकी कहानियों में यथार्थ के साथ अध्यात्म की अद्भुत कल्पनाओं का अनोखा मेल है और उनकी जड़ें प्राचीन और मध्ययुगीन धार्मिक साहित्य में दिखती हैं। यरूसलम में एगनन को बहुत सम्मानित व्यक्ति माना जाता था। जहाँ वे रहते थे उस सड़क के किनारे एक बोर्ड टँगा था, जिस पर लिखा था शांत रहें, एगनन लिख रहे हैं। राज्य की ओर से उन्हें कई बार पुरस्कृत भी किया गया था।
पश्चिमी तटीय मैदानी क्षेत्र

पश्चिमी तटीय मैदान भारत के पश्चिमी तट और पश्चिमी घाट पहाड़ियों के बीच 50 किलोमीटर (31 मील) चौड़ाई की एक तटीय मैदान पट्टी है, जो तापी नदी के दक्षिण से शुरू होती है। यह मैदान पश्चिमी घाट और अरब सागर के बीच स्थित हैं। मैदान उत्तर में गुजरात से शुरू होता है और दक्षिण में केरल में समाप्त होता है। इसमें महाराष्ट्र, गोवा और कर्नाटक राज्य शामिल हैं। इस क्षेत्र में तीन खंड हैं: तट के उत्तरी भाग को कोंकण (मुंबई-गोवा) कहा जाता है, मध्य खंड को करावली कहा जाता है, जबकि दक्षिणी खंड को मालाबार तट कहा जाता है। इसके उत्तरी भाग में दो खाड़ी हैं: खंबात की खाड़ी और कच्छ की खाड़ी। तट के किनारे की नदियाँ ज्वारनदमुख बनाती हैं और मछली पालन के लिए आदर्श स्थिति प्रदान करती हैं। इस भाग में तटीय भूमि कम होने के कारण यह भूमंडलीय ऊष्मीकरण से अधिक प्रभावित होगा।
पश्चिमी तट के उत्तरी भाग को कोंकण और दक्षिणी भाग को मालाबार कहा जाता है। दक्षिण मालाबार या केरल तट टूट गया है और कुछ लैगून बन गये हैं। उत्तर मालाबार तट को कर्नाटक तट के रूप में जाना जाता है। यहाँ मैदानी क्षेत्र में प्रवेश करने से पहले शरवती नदी 275 मीटर ऊँची चट्टान से नीचे गिरती है और जोग जल प्रपात बनाती है।
पश्चिमी तटीय मैदान उत्तर में दक्षिण में कन्याकुमारी से 1,500 किमी, उत्तर में दक्षिण से 10 से 25 किमी तक की चौड़ाई, गुजरात के मैदान कोंकण मैदान (दमन से गोवा, 500 किमी), कर्नाटक के मैदानी इलाके तक फैले हुए हैं। (गोवा से 225 किमी दक्षिण में), और कोंकण से कन्याकुमारी तक 500 किमी की दूरी पर केरल तटीय मैदान पश्चिम तटीय मैदान बनाते हैं। वेस्ट कॉन्टिनेंटल शेल्फ बॉम्बे के तट सबसे चौड़ा (350 किमी) है, जहां तेल से समृद्ध बॉम्बे हाई, प्रसिद्ध हो गया है।
चंदायन

चंदायन, मुल्ला दाऊदकृत हिंदी का ज्ञात प्रथम सूफी प्रेमकाव्य। इसमें नायक लोर, लारा, लोरक, लोरिक अथवा नूरक और नायिका चाँदा या चंदा की प्रेमकथा वर्णित है। रचनाकाल विवादग्रस्त है। प्रसिद्ध इतिहासकार अल् बदायूनी के आधार पर, जिसने सन् 772 हिजरी के आसपास इसकी प्रसिद्धि का उल्लेख किया है, ई. सन् की 14वीं शताब्दी के अंतिम दशकों में इसकी रचना का अनुमान किया जाता है। इसके नामकरण तथा पाठों में भी एकतानता नहीं है। प्राचीन उल्लेखों में विशेष रूप से "चंदायन" और सामान्यत: "नूरक चंदा" नाम मिलता है।
लोकगाथा के रूप में इस काव्य की मौखिक परंपरा भी है। उत्तर प्रदेश और बिहार के अंचलों में, कथावस्तु में हेरफेर के साथ लोकप्रचलित छंदों में "लोरिकायन", "लोरिकी" और "चनैनी" नाम से इस प्रेमगाथा के अनेक संस्करण प्राप्त हैं। प्राचीन काल से ही इस कथा की ख्याति इतिहासकारों और कवियों के उल्लेखों से सिद्ध है।
कुछ विद्वान् इसकी भाषा ठेठ अवधी मानते हैं और कुछ हिंदी की बोलियों के मिश्रण से बनी किसी "सांस्कृतिक भाषा" की कल्पना करते हैं। अन्य सूफी काव्यों की भाँति इसमें भी रहस्यभावना की प्रतिष्ठा है। इसमें आए कतिपय सौंदर्यचित्र और प्रसंग मर्मस्पर्शी हैं। कथा दोहा, चौपाई शैली में वर्णित है। राजस्थान, उत्तर प्रदेश, बिहार तथा मध्य प्रदेश में इस कथा के अनेक संस्करण लोकगाथा के रूप में प्रचलित हैं।
पैराशूट रेजिमेंट

इतिहास

पहला भारतीय हवाई गठन 50वाँ पैराशूट ब्रिगेड था जो 29 अक्टूबर 1941 को बनाया गया, इसमें 151 ब्रिटिश, 152 भारतीय और 153 गोरखा पैराशूट बटालियन और अन्य समर्थक इकाइयाँ भी थीं।
रेजिमेंट की पहली हवाई कार्रवाई द्वितीय विश्व युद्ध के दौरान हुई जब एक प्रबलित(रीइंफोर्सड) गोरखा बटालियन ऑपरेशन ड्रैकुला के एक भाग में पैराशूट से 1 मई 1945 को बर्मा के हाथी प्वाइंट पर उतरी। बटालियन ने अच्छी तरह से सभी का सम्मान कमाया और हवाई युद्ध के आलोचकों सहित सभी ने इस प्रदर्शन की प्रसंशा की। भारतीय पैराशूट रेजिमेंट का 1 मार्च 1945 गठन किया गया जिसमें चार बटालियनों और स्वतंत्र कंपनियों की संख्या को बराबर मिलाया गया था।
आजादी के बाद, एयरबोर्न डिवीजन भारत की सेनाओं और हाल में गठित पाकिस्तान के बीच विभाजित की गई , भारत ने 50 वीं और 77 वीं ब्रिगेड साथ रखी जबकि पाकिस्तान 14 वें पैराशूट ब्रिगेड को ले लिया।
इनके छोटे लेकिन घटनापूर्ण अस्तित्व के दौरान अब तक रेजिमेंट की बटालियनों ने व्यापक परिचालन अनुभव और विलक्षण उपलब्धियों से अपनी पेशेवर्ता का सदैव प्रमाण दिया है। 1999 में, दस में से नौ पैराशूट बटालियनों को कारगिल में ऑपरेशन विजय में तैनात किया गया जो रेजिमेंट के परिचालन प्रोफ़ाइल की गवाही देता है। पैराशूट ब्रिगेड ने मुश्कोह घाटी घुसपैठ को साफ किया, जबकि 5 पैरा सक्रिय रूप से बटालिक क्षेत्र में कार्यरत थे , जहां इन्होंने महान साहस और दृढ़ता का प्रदर्शन किया गया था, और इन्हें थलसेनाध्यक्ष यूनिट प्रशस्ति पत्र से सम्मानित किया गया।
अंतरराष्ट्रीय शांति के लिए कोरिया (1953-1954), गाजा (1956-1958) और सिएरा लियोन (2000) में भी पैराशूट इकाइयों को भेजा गया है। बाद वाला मिशन 2 पैरा (एस एफ) द्वारा आयोजित एक साहसी मिशन था।
1 मई 1962, को पैराशूट रेजिमेंट के एक प्रशिक्षण विंग का ब्रिगेड ऑफ़ गार्ड प्रशिक्षण केन्द्र के तहत कोटा में गठन किया गया और इस तरह सीधी भर्ती व पैराशूट रेजिमेंट के लिए रंगरूटों का प्रशिक्षण शुरू कर दिया गया। रेजिमेंट ने 1961 से ही अपनी ताकत बढ़ानी शुरू कर दी। उसी समय रेजिमेंट में रंगरूटों की भर्ती बढ़ने के लिए, एक प्रशिक्षण केन्द्र को13 मार्च 1963 को अधिकृत किया गया, और भारत सरकार ने एक स्वतंत्र प्रशिक्षण केंद्र के लिए मंजूरी दे दी।

पर्वतारोहण

यह दल पर्वतारोहण में भी एक लम्बे समय से मुकाम हासिल करता रहा है। इस दल माउंट एवरेस्ट फतह करने वाले का प्रथम सफल पर्वतारोही अवतार सिंह चीमा थे।
कॅप्लर-१०बी

कॅप्लर-१०बी (Kepler-10b) पृथ्वी से ५६४ प्रकाश वर्ष दूर शिशुमार तारामंडल के क्षेत्र में स्थित कॅप्लर-१० तारे की परिक्रमा करता हुआ एक ग़ैर-सौरीय ग्रह है। यह १० जनवरी २०११ को मिला था और हमारे सौर मंडल से बहार मिला सब से पहला पत्थरीला ग्रह था (अन्य ग्रह गैस दानव श्रेणी के थे)। वैज्ञानिकों ने इस ग्रह का पता कॅप्लर अंतरिक्ष यान के ज़रिये लगाया था।
अंदाज़ा लगाया जाता है कि यह पृथ्वी का १.४ गुना व्यास (डायामीटर) रखता है और इसका द्रव्यमान (मास) पृत्वी के ३.३ से ५.७ गुने के बीच में है। यह अपने तारे का हर ०.८ दिनों में चक्कर काट लेता है और अपने तारे के बहुत पास होने के कारण उसके वासयोग्य क्षेत्र में नहीं पड़ता (यानि यहाँ जीवन की सम्भावना बहुत कम है)। इसका घनत्व पृथ्वी से बहुत ज्यादा है और लोहे के घनत्व से मिलता-जुलता है। यह एक महापृथ्वी श्रेणी का ग्रह है।
कौमारभृत्‍य

परिचय

आयुर्वेद के अन्तर्गत कौमारभृत्य का बहुत महत्व है क्योंकि यह अष्टांग आयुर्वेद के अन्य अंगों का आधार है। काश्यपसंहिता कौमारभृत्य का प्रमुख ग्रन्थ माना गया है किन्तु यह पूर्ण रूप से उपलब्ध नहीं है।
अथर्ववेद में गर्भगर्भिणी, प्रसव, बालशोष, वम्शानुगत रोग आदि के सन्दर्भ में स्थान-स्थान पर वर्णन मिलता है। ब्राह्मण, अरण्यक, उपनिषद, गृह्यसूत्र, स्मृतियों तथा पुराणों में कौमारभृत्य सम्बन्धी वर्णन मिलता है। चरकसंहिता में आयुर्वेद के आठ अंगों के नामोल्लेख मात्र है, परन्तु प्रत्येक अंग के अन्तर्गत आने वाले विषयों/उपविषयों का स्पष्टीकरण नहीं है। किन्तु महर्षि सुश्रुत ने आयुर्वेद के आठ अंगों में समाहित विषयों का स्पष्ट रूप से वर्णन किया है।
'कौमारभृत्य' अंग विशेष के लिए महर्षि चरक ने कौमारभृत्य; सुश्रुत ने कौमारभृत्य एवं कौमारतंत्र; अष्टांगसंग्रह, अष्टांगहृदय तथा हारीत ने बालचिकित्सा और कौमारभृत्य शब्द का प्रयोग किया है। अष्टांग आयुर्वेद में कौमारभृत्य को चरक ने छठे, सुश्रुत ने पांचवें, वाग्भट ने द्वितीय, तथा महर्षि काश्यप ने इसे प्रथम स्थान दिया है।
शानदोंग प्रायद्वीप

शानदोंग प्रायद्वीप (चीनी: 山东半岛, शानदोंग बानदाओ ; अंग्रेज़ी: Shandong Peninsula), जिसे जियाओदोंग प्रायद्वीप (胶东半岛, Jiaodong Peninsula) के नाम से भी जाना जाता है, उत्तर-पूर्वी जनवादी गणतंत्र चीन के शानदोंग प्रान्त का में स्थित एक प्रायद्वीप (पॅनिनसुला) है। यह बोहाई सागर का दक्षिणी तट भी है।

विवरण

शानदोंग प्रायद्वीप के मुख्य शहर चिंगदाओ (青岛, Qingdao), यानतई (烟台, Yantai) और वेईहई (威海, Weihai) हैं। यहाँ मैनडेरिन चीनी भाषा की जियाओ-लियाओ नामक उपभाषा बोली जाती है।
सन् १८९८ से १९१४ तक शानदोंग प्रायद्वीप चीन के उन क्षेत्रों में था जो जर्मनी को उपनिवेश (कोलोनी) के रूप में दिए गए थे। प्रथम विश्व युद्ध में जापान ने चिंगदाओ शहर पर क़ब्ज़ा कर लिया, क्योंकि १९०२ में ब्रिटेन के साथ हुए समझौते के अंतर्गत जापान ने अगस्त १९१४ में जर्मनी से युद्ध की घोषणा कर दी थी। जब जर्मनी हार गया और प्रथम विश्व युद्ध ख़त्म हुआ तो चीन में आशा थी की शानदोंग चीन को वापस कर दिया जाएगा लेकिन ३० अप्रैल १९१४ को इसे जापान को दे दिया गया। पता चला कि चीन के प्रधान मंत्री, दुआन चीरुई, ने जापान से मिले एक क़र्ज़े के बदले में ऐसा किया।
ज़माना पत्रिका

ज़माना कानपुर से प्रकाशित होने वाली प्रमुख उर्दू पत्रिका थी। इसके संपादक मुंशी दयानारायण निगम थे। प्रेमचंद की पहली कहानी सांसारिक प्रेम और देशप्रेम इसी पत्रिका में अप्रैल १९०७ में प्रकाशित हुई थी।
हयात शियरपाउ

वे एक पाकिस्तानी राजनीतिज्ञ और पाकिस्तान के प्रांत, ख़ैबर पख़्तूनख़्वा के पूर्व राज्यपाल थे।
किल्लर कराओके अटका तो लटका

आधार

यह एक वास्तविक कार्यक्रम है, जहाँ गायक बिना लगातार गाते रहते है। गाते समय अप्रत्याशित घटनाएँ होती है और उन्हें गाना गाते रहना पड़ता है। इसके अलावा जनता के मत के द्वारा ही उन्हे आगे जाने मिलता है। यदि कोई गाना पूरा नहीं कर पाता तो वह उसी समय प्रतियोगिता से बाहर हो जाता है। यदि उसे कम मत भी मिले तो वह हार जाता है।
त्रिपुरा विधानसभा चुनाव, 2018

पृष्ठभूमि

वर्तमान त्रिपुरा विधानसभा का कार्यकाल 6 मार्च 2018 को समाप्त हो रहा है। माणिक सरकार के नेतृत्व में वाम मोर्चा त्रिपुरा में 1998 से सरकार में है।

चुनाव प्रक्रिया में बदलाव

वीवीपैट से युक्त मशीनों से सभी चुनाव केन्द्रों पर मत डाले जायेंगे।
केन्द्रीय माध्यमिक शिक्षा बोर्ड

संचालित परीक्षाएँ

यह पहली कक्षा से लेकर १२वीं कक्षा तक के लिये पाठ्यक्रम तैयार करता है एवं वर्ष में दो मुख्य परीक्षाएं संचालित करता है - १०वीं कक्षा के लिये अखिल भारतीय सेकेण्डरी स्कूल परीक्षा (AISSE) एवं १२वीं कक्षा के लिये अखिल भारतीय सिनीयर स्कूल सर्टिफिकेट परीक्षा (AISSCE)। इसके अतिरिक्त अखिल भारतीय इंजिनीयरिंग प्रवेश परीक्षा (AIEEE) तथा अखिल भारतीय प्री-मेडिकल परीक्षा (AIPMT) का भी संचालन करता है।

इतिहास

भारत में सबसे पहले "उत्तर प्रदेश बोर्ड ऑफ हाई स्कूल एण्ड इंटरमीडिएट एजुकेशन पहला बोर्ड" की स्थापना सन् १९२१ में हुई थी। राजपुताना, मध्य भारत तथा ग्वालियर इसके अधिकार क्षेत्र में आते थे और संयुक्त प्रांतों की सरकार द्वारा किए गए अभ्यावेदन के उत्तर में तत्कालीन भारत सरकार ने सभी क्षेत्रों के लिए वर्ष १९२९ में एक संयुक्त बोर्ड स्थापित करने का सुझाव दिया जिसका नाम "बोर्ड ऑफ हाई स्कूल एण्ड इंटरमीडिएट एजुकेशन राजपूताना" रखा गया। इसमें अजमेर, मारवाड, मध्य भारत और ग्वालियर शामिल थे।
बोर्ड द्वारा माध्यमिक शिक्षा स्तर पर तीव्र विकास और विस्तार करने के फलस्वरूप इसके संस्थानों में शिक्षा के स्तर एवं गुणता में सुधार आया। परन्तु के विभिन्न भागों में राज्य विश्वविद्यालयों और राज्य बोर्डों के स्थापित हो जाने से केवल अजमेर, भोपाल और तत्पश्चात्‌ विंय प्रदेश ही इसके अधिकार क्षेत्र में रह गए। इसके परिणामस्वरूप वर्ष १९५२ में बोर्ड का संविधान संशोधित किया गया जिससे इसका क्षेत्राधिकार भाग-ग और भाग-घ के क्षेत्रों तक बढ़ा दिया गया और बोर्ड को इसका वर्तमान नाम केन्द्रीय माध्यमिक शिक्षा बोर्ड दिया गया। अंततः १९६२ में बोर्ड का पुनर्गठन किया गया।

क्षेत्राधिकार

बोर्ड का अधिकार क्षेत्र व्यापक है और राष्ट्र की भौगोलिक सीमाओं से बाहर भी फैला हुआ है। पुनर्गठन के फलस्वरूप दिल्ली माध्यमिक शिक्षा बोर्ड का केन्द्रीय बोर्ड में विलय कर दिया गया और इस प्रकार दिल्ली बोर्ड द्वारा मान्यता प्राप्त सभी शैक्षिक संस्थाएं भी केन्द्रीय बोर्ड का अंग बन गई। तदनन्तर संघ शासित प्रदेश, चण्डीगढ़, अरूणाचल प्रदेश, अण्डमान और निकोबार द्वीप समूह, सिक्किम राज्य और अब झारखण्ड, उत्तरांचल एवं छत्तीसगढ़ के सभी स्कूलों ने भी बोर्ड के साथ सम्बद्धता प्राप्त कर ली है। वर्ष १९६२ में मात्र ३०९ विद्यालयों से ३१-०३-२००७ तक ८९७९ विद्यालय बोर्ड से सम्बद्ध है जिनमें २१ अन्य देशों में चल रहे १४१ विद्यालय भी शामिल हैं। इसमें कुल ८९७ केन्द्रीय विद्यालय, १७६१ सरकारी विद्यालय, ५८२७ स्वतंत्र विद्यालय, ४८० जवाहर नवोदय विद्यालय और १४ केन्द्रीय तिब्बती विद्यालय सम्मिलित हैं।

विकेन्द्रीकरण

अपने कार्यो को अधिकाधिक प्रभावशाली ढंग से निष्पादित करने और सम्बद्ध विद्यालयों के प्रति अधिक प्रतिसंवेदी होने के उद्देश्य से बोर्ड द्वारा देश के विभिन्न भागों में क्षेत्रीय कार्यालय स्थापित किए गए हैं। बोर्ड के क्षेत्रीय कार्यालय अजमेर, चेन्नई, इलाहाबाद, गुवाहाटी, पंचकुला और दिल्ली में भी स्थित हैं। देश के बाहर स्थित विद्यालय, क्षेत्रीय कार्यालय दिल्ली के अंतर्गत आते हैं। मुख्यालय, क्षेत्रीय कार्यालयों के कार्यकलापों पर नजर रखता है यद्यपि क्षेत्रीय कार्यालयों को भी पर्याप्त अधिकार दिए गए हैं तथापि नीतिगत मामले मुख्यालय को भेजे जाते हैं। प्रशासन संबंधी दिन प्रतिदिन के मामले, विद्यालयों से सम्पर्क, परीक्षा पूर्व और परीक्षा उपरान्त की व्यवस्था आदि सभी मामलों की देख-रेख क्षेत्रीय कार्यालयों द्वारा की जाती है।
नवजीवन ट्रस्ट

नवजीवन ट्रस्ट भारत के अहमदाबाद (गुजरात) स्थित पुस्तकों के प्रकाशक हैं। इसकी स्थापना सन १९२९ में महात्मा गांधी ने की थी। नवजीवन ने अब तक हिन्दी, गुजराती, अंग्रेजी एवं अन्य भाषाओं में कोई ८०० पुस्तकें प्रकाशित की है। अभी हाल में ही (दिसम्बर २००८) इन पुस्तकों से नवजीवन ट्रस्ट का कॉपीराइट समाप्त हुई है।

उद्देश्य

नवजीवन का अर्थ होता है - नया जीवन। इसकी स्थापना के समय इसका घोषित उद्देश्य था - शान्तिपूर्ण तरीकों से हिन्द स्वराज की प्राप्ति ; अर्थात भारत के लिये स्वराज की प्राप्ति। इसके लिये संस्कारित एवं विद्वान कार्यकर्ताओं के द्वारा लोगों को शिक्षित करना इसका उद्देश्य था।

क़ैदियों के जीवन में सुधार का प्रयास

इस ट्रस्ट अहमदाबाद के केन्द्रीय थाने  के कैदियों के लिए 15 अक्टूबर 2018 से पत्रकारिता कोर्स शुरू किया । यह देश में  ऐसा एकमात्र कोर्स है।
हेलसिंकी बंदरगाह

यह फिनलैंड का एक प्रमुख बंदरगाह है।
चियापास का पठार

यह एक प्रमुख पठार हैं। उत्तरी अमेरिका में स्थित है इसे चियापास या मेक्ससीको पठार अमेरिका की प्रमुख नदियो का उद्गम यही से होता है ]]
इसके उत्तर में तबास्को दक्षिण पश्चिम में तेहुआ नटेपेक की खाड़ियाँ, पूर्व में ग्वाटेमाला और पश्चिम मे ऑक्सका और बेराकरुंज इस्थित हैं।
मालदीव की जनसांख्यिकी

यह आलेख मालदीव की आबादी की जनसांख्यिकीय विशेषताओं, जनसंख्या घनत्व, जातीयता, और आबादी के अन्य पहलुओं सहित जनसांख्यिकीय विशेषताओं के बारे में है। मालदीव दुनिया में सबसे ज्यादा जन्म दर में से एक था। नतीजा यह है कि कई द्वीप अधिक प्रचलित हो गए हैं और पूरी तरह से घरों से ढके हुए हैं। इसलिए देश दिन तक कम आत्मनिर्भर हो रहा है।

जातीय समूह

सबसे बड़ा जातीय समूह धिविसी है, जो मालदीव द्वीपसमूह के ऐतिहासिक क्षेत्र के मूल निवासी हैं, जिसमें आज मालदीव गणराज्य और भारत के लक्षद्वीप के केंद्रीय क्षेत्र में मिनिकॉय द्वीप शामिल है। वे एक ही संस्कृति साझा करते हैं और ढीवी भाषा बोलते हैं। वे मुख्य रूप से एक भारतीय-आर्य लोग हैं, जो सिंहली से निकटता से संबंधित हैं और जनसंख्या में मध्य पूर्वी, दक्षिण एशियाई, ऑस्ट्रियाई और अफ्रीकी जीन का निशान रखते हैं।
अतीत में भी एक छोटी तमिल आबादी थी जिसे गिरावारू लोगों के नाम से जाना जाता था। इस समूह को अब बड़े मालदीवियन समाज में लगभग पूरी तरह अवशोषित कर दिया गया है, लेकिन एक बार गिरावारू (काफू एटोल) के द्वीप के मूल निवासी थे। इस द्वीप को द्वीप के भारी क्षरण के कारण 1968 में निकाला गया था।

भाषा अनुपात

धीमी, एक भारतीय-आर्य भाषा जिसमें एल्लू, प्राचीन सिंहली भाषा के साथ कुछ समानताएं हैं और एक विशेष अरबी लिपि (ताना) में लिखी गई हैं, आधिकारिक भाषा है और लगभग पूरी आबादी द्वारा बोली जाती है। कई लोगों द्वारा अंग्रेजी को दूसरी भाषा के रूप में भी बोली जाती है।

धर्म अनुपात

सुन्नी इस्लाम राज्य धर्म है। ऐतिहासिक रूप से, 12 वीं शताब्दी में मालदीव को बौद्ध धर्म से इस्लाम में परिवर्तित कर दिया गया था। 1997 के संविधान के तहत, धर्म की आजादी सीमित है, इस्लाम ही जनता में स्वीकार किया जाने वाला एकमात्र धर्म है। नतीजतन, आबादी का विशाल बहुमत इस्लाम का पालन करता है, जो कि 2010 तक 98.4% था|
गामा वलोरम तारा

गामा वलोरम, जिसके बायर नामांकन में भी यही नाम (γ Vel या γ Velorum) दर्ज है, आकाश में पाल तारामंडल में स्थित एक पाँच तारों का मंडल है जो एक-दूसरे से गुरुत्वाकर्षक बंधन रखते हैं। इसका मुख्य तारा, जिसे "γ वलोरम ए" या "γ२ वलोरम" कहते हैं, वास्तव में एक द्वितारा है जिसका एक तारा एक नीला महादानव तारा है और दूसरा एक बहुत ही रोशन वुल्फ़-रायेट तारा है। पृथ्वी से इसका औसत सापेक्ष कांतिमान (यानि चमक का मैग्निट्यूड) १.७८ है और यह पृथ्वी के आकाश में दिखने वाले तारों में से ३४वां सब से रोशन तारा है। अगर गामा वलोरम के सभी तारों को इकठ्ठा देखा जाए तो इनकी मिली-जुली चमक १.७ मैग्निट्यूड है। ध्यान रहे के खगोलीय मैग्निट्यूड एक विपरीत माप है और यह जितना कम हो चमक उतनी ही ज़्यादा होती है।

अन्य भाषाओं में

गामा वलोरम को अंग्रेज़ी में "रॅगर" (Regor) कहते हैं। यह नाम ख़लाबाज़ (अंतरिक्ष यात्री) गस ग्रिसम (Gus Grissom) ने मज़ाक के तौर पर अपने सहयात्री रॉजर चैफ़ी (Roger Chaffee) का पहला नाम उल्टा करके बनाया था, लेकिन प्रचलित हो गया। इसे अरबी में "सुहैल अल-मुहलिफ़" (سهیل‌المحلف) भी कहते हैं, जिसका अर्थ है "क़सम (सौगंध) का तेजस्वी (तारा)"।
सीता कोलमैन-कामुला

सेता कोलमैन-कामुला (जन्म १९५०) एक भारतीय केमिस्ट, पर्यावरणविद् और उद्यमी है। प्लास्टिक के विकास के पेट्रोकेमिकल उद्योग में २५ से अधिक वर्षों तक काम करने के बाद, उन्होंने २००५ में पर्यावरण सलाहकार फर्म शुरू किया।

जीवन-वृत्तांत

सेता कोलमैन-कामुला का जन्म १९५० में हुआ था। उस्मानिया विश्वविद्यालय, हैदराबाद में अपनी स्नातक पढ़ाई की और वह ओबर्न, अलबामा में औबर्न विश्वविद्यालय से कार्बनिक रसायन विज्ञान में पीएचडी का पीछा करने के लिए चले गए और फिर प्रिंसटन विश्वविद्यालय में स्नातकोत्तर शोध किया। एम्स्टर्डम विश्वविद्यालय में उन्हें नाटो फैलोशिप से सम्मानित किया गया और अतिरिक्त अध्ययन पूरा किया एम्स्टर्डम विश्वविद्यालय से ही। १९७८ में, एम्स्टर्डम में रॉयल डच शेल में शोधकर्ता के रूप में काम पर रखा गया था, जहां उन्होंने १९८८ तक काम किया था। दस साल बाद, वह शेल से इंग्लैंड गए जहां उन्होंने एक व्यावसायिक विकास प्रबंधक के रूप में काम किया। मैक्सिको में बेसेल और अल्फा के बीच एक संयुक्त उद्यम इंडलप्रो के निदेशक मंडल में भी काम किया।
२००५ में, कोलमैन-कामुला बासेल छोड़कर और टिकाऊ मॉडलों पर व्यवसायों को सलाह देने के उद्देश्य से एक सलाहकार फर्म की स्थापना की गई।